stanford-oval/wikipedia huggingface dataset:
CSI: מיאמי
עלילה

הסדרה עוסקת במחלקת הזיהוי הפלילי של משטרת מיאמי שבמדינת פלורידה, ארצות הברית, העוסקת בפענוח מקרי רצח בלבד. בכל פרק מנסים גיבורי הסדרה לפענח מקרה רצח אחד או כמה, שלעיתים יש ביניהם קשר. לרוב מסתיים פענוח המקרים בתוך אותו הפרק, אך לעיתים מתמשך הפענוח על פני מספר פרקים.
בכל פרק הצוות אוסף ראיות בזירת הרצח, מדבר עם עדי ראייה ומביא את הראיות למעבדה. לאחר איסוף הראיות עוסק הצוות בפענוחן בעזרת אמצעים מדעיים כגון זיהוי טביעות אצבעות, זיהוי ממצאי DNA והתאמתם למאגר, קביעת סיבת המוות ומציאת ראיות על גופו של הקרבן על ידי רפואה משפטית וחקירת חשודים שנמצאו על-פי הראיות.
במרכז הסדרה עומד מנהל המחלקה – המפקח הוריישיו קיין, אדם אוהב צדק ושקול. בנוסף לעלילה הראשית של הסדרה, מלווה הסדרה בעלילה משנית העוסקת בחייהן הפרטיים של הדמויות. כך, לדוגמה, ליוותה העלילה את פרשת האהבה של המפקח קיין עם אחותו של חוקר זירת הפשע (שהפך בעונה השמינית לחוקר במשרד התובע הממשלתי) אריק דלקו, ומאוחר יותר את חיי הנישואים של סגניתו של קיין, קאלי דוקיין, לבין דלקו.
המחלקה הוקמה כאשר הורשיו ("אייץ'") פענח ב-1997 רצח של אישה שנרצחה על ידי הגנן שלה. למרות שגם המפקח הקודם לפני הורשיו וגם שותפו של הורשיו – סאלי (שבמהלך הסדרה מופיע מספר פעמים כשוטר מושחת, המטה חקירות לטובתו האישית) בטוחים שהרוצח הוא בעלה של הקורבן, הורשיו מצליח לפענח את הרצח באמצעות שימוש בכלים מדעיים ובעזרת חברי הצוות הנוכחיים. הורשיו מקבל קידום ומקים את היחידה.
במהלך העונות התרחשו מספר שינויים בצוות הסדרה. כך, למשל, במהלך העונה השמינית הוחלף חוקר מקרי המוות עקב מותו של החוקר הקודם.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | כמות הצופים (במיליונים) |
| --- | --- | --- | --- | --- | --- | --- | --- |
|  | 1 | 24 | 24 | 23 בספטמבר 2002 | 19 במאי 2003 | 12 | 16.45 |
|  | 2 | 24 | 24 | 22 בספטמבר 2003 | 24 במאי 2004 | 9 | 18.06 |
|  | 3 | 24 | 24 | 20 בספטמבר 2004 | 23 במאי 2005 | 7 | 19.00 |
|  | 4 | 25 | 25 | 19 בספטמבר 2005 | 22 במאי 2006 | 9 | 18.12 |
|  | 5 | 24 | 24 | 18 בספטמבר 2006 | 15 במאי 2007 | 12 | 16.98 |
|  | 6 | 21 | 21 | 24 בספטמבר 2007 | 19 במאי 2008 | 16 | 13.91 |
|  | 7 | 25 | 25 | 22 בספטמבר 2008 | 18 במאי 2009 | 13 | 14.26 |
|  | 8 | 24 | 24 | 21 בספטמבר 2009 | 24 במאי 2010 | 24 | 12.65 |
|  | 9 | 22 | 22 | 3 באוקטובר 2010 | 8 במאי 2011 | 27 | 11.75 |
|  | 10 | 19 | 19 | 25 בספטמבר 2011 | 8 באפריל 2012 | 36 | 10.84 |
צוות השחקנים והדמויות

הורשיו "אייץ'" קיין (דייוויד קרוזו) – מפקח מעבדת הזיהוי הפלילי בעיר מיאמי. הורשיו מכונה גם "אייץ'", בגלל האות הראשונה בשמו. הוא ידוע באמפתיה שלו לצוותו וברדיפת הצדק שלו. הורשיו היה בלש עד שקודם והקים את צוות ה-CSI. הוא סבל מאלימות במשפחתו כאשר היה ילד. בעונה הרביעית נישא הורשיו לאחותו הגדולה של אריק דלקו, מריסול, אשר נרצחה לאחר מכן על ידי אויביו של הורשיו. כמו כן הורשיו היה נשוי בעבר לג'וליה וינסטון (אליזבת' ברקלי) והוא אביו של קייל (אוון אלינגסון). קייל שירת תקופה מסוימת כעוזר במעבדה, ובעונות האחרונות הוא משרת כחייל באפגניסטן.
קאלי דוקיין (אמילי פרוקטר) – עוזרת המפקח במעבדת הזיהוי הפלילי. לפני שהצטרפה לצוות הז"פ הייתה היועצת של מפקח משטרת מיאמי לענייני בליסטיקה. לאחר שעזרה להורשיו בפיענוח רצח מצטרפת לצוות המז"פ בתור סגניתו. אביה היה אלכוהוליסט וניסה להתאבד מספר פעמים. קאלי היא בלונדינית ויפה, בעקבות זאת היא סופגת הטרדות רבות.
אריק דלקו (אדם רודריגז) – חוקר מז"פ מוביל. ב-1997 עבד כנהג גרר ועזר להורשיו לפענח מקרה רצח שגילה בתעלות פלורידה, עקב כך ממליץ לו הורשיו להיות שוטר ומצרף אותו לצוות המז"פ. דלקו הוא מומחה לחילוץ תת־ימי, מכיר היטב את תעלות פלורידה וביצותיה, כמו כן מתמחה בזיהוי דפוסי צמיגי רכב. דלקו והורשיו קיין קרובים הן מקצועית והן בקשר משפחתי – הורשיו היה נשוי לאחותו של אריק, אשר נרצחה על ידי אויביו של הורשיו. בעונה השמינית הפך לדמות משנית בעקבות צירופו למשרד התובע הממשלתי, אשר ניהל חקירה בעקבות גנבות במעבדת הז"פ. בעונה התשיעית חזר למעבדה.
ריאן וולף (ג'ונתן טוגו) – חוקר מז"פ. לפני שהצטרף לצוות המז"פ היה שוטר סיור במשטרת מיאמי. הוא חוקר מוביל במחלקה, ולעיתים נוטה לקחת חלק גדול בחקירות. בסוף העונה השישית ותחילת שביעית הוא עוזר להורשיו לביים את הרצח של עצמו.
נטליה בואה ויסטה (אווה לה רו) – עובדת מעבדת ה-DNA. הצטרפה לצוות המז"פ לאחר שעזבה את עבודתה ב-FBI. בעבר נטליה הייתה נשואה אך התגרשה מבעלה בגלל שהיה מכה אותה.
פרנק טריפ (רקס לין) – בלש במשטרת מיאמי אשר עוזר לצוות בזמן החקירות. אדם חם מזג ושנון. אוהב להשתמש במשחקי מילים.
ד"ר טום לומן (קריסטיאן קלמנסון) – פתולוג במשטרת מיאמי, עובד בשיתוף עם מעבדת הז"פ. הצטרף בעונה השמינית והחליף את ד"ר טארה פרייס. אדם אינפנטיל מעט אך אהוב מאוד, יש לו נימת דיבור רגועה והוא מרבה לחייך.
טים ספידל (רורי קוקריין) (עונות 1–3) – טים היה חוקר במעבדת הז"פ וחבר טוב של אריק דלקו. הצטרף למעבדה לאחר המלצתו של ג'סי קורדוזה. נרצח בעונה השלישית.
ג'סי קורדוזה (אדי סיבריאן) – היה חוקר מז"פ ועזב כדי לעבוד במשטרת לוס אנג'לס. בעונה השמינית הוא חוזר ומצטרף לצוות המז"פ. בעבר היה נשוי אך אשתו נהרגה בפיגועי 11 בספטמבר. חברו הטוב ביותר הוא וולטר סיימונס. בסוף העונה השמינית ותחילת התשיעית מקבל ג'סי מכה בראשו בעקבות נפילה, כאשר כל עובדי המעבדה מתעלפים, ומתברר כי הוא נהרג כתוצאה מכך. חבריו למעבדה המומים מן העניין ומחפשים את רוצחו.
וולטר סיימונס (אומר מילר) – בתחילת העונה השמינית הוא מצטרף לצוות לאחר שהיה עובד זוטר במעבדה. הוא חברו הטוב ביותר של ג'סי. לאחר שהוא מגלה שג'סי מת הוא שבור לב עקב אובדן חברו.
הערות שוליים

↑  CSI show 'most popular in world באתר ה-BBC News
↑  ע"פ הפרק הראשון בעונה 8.
| --- | --- |
בקרת זהויות :  NLI: 987007381986205171  LCCN: n2005013917  VIAF: 185243118   WorldCat (עם VIAF): 185243118
V (סדרת טלוויזיה, 2009)

| --- | --- |

כרזת הסדרה
 מבוסס על:  V: The Original Miniseries 
 סוגה:  מדע בדיוני/דרמה המשכית
 יוצרים:  קנת' ג'ונסון
 כותבים:  Sam Egan, רוקני ס. אובאנון 
 בימוי:  איב סימונו, בריאן ספייסר, רוברט דאנקן מקניל, ג'ונתן פרייקס, Jesse Warn 
 שחקנים:  אליזבת' מיטשל   מוריס צ'סטנאט   ג'ואל גרטש   מורנה בקרין   לורה ונדרוורט   לוגן הופמן   צ'ארלס מאז'ר   סקוט וולף
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  2 
 מספר פרקים:  22 
 הפקה
 מפיק:  Christine Roum 
 הפצה:  האחים וורנר טלוויזיה 
 מוזיקה:  מרקו בלטרמי 
 אורך פרק:  40 דקות
 שידור
 רשת שידור:  ABC
 תקופת שידור מקורית:  3 בנובמבר 2009 – 15 במרץ 2011
 קישורים חיצוניים
 דף התוכנית ב-IMDb
 
V היא סדרת דרמה המשכית מדע בדיונית ששודרה בארצות הברית מ-3 בנובמבר 2009 ועד 15 במרץ 2011. הסדרה היא סדרה מחודשת של V.
סקירה

הסדרה נפתחת כאשר 29 חלליות של חייזרים הידועים בשם "המבקרים" נוחתות בכדור הארץ ומרחפות בערים מרכזיות ברחבי העולם. המבקרים טוענים כי פניהם לשלום. הם חולקים עם בני האדם את הטכנולוגיות המתקדמות שלהם ופותחים עבורם מרכזי ריפוי. בני האדם מקבלים אותם בשמחה, וצעירים מרחבי העולם מתגייסים לתוכנית "שגרירי השלום" שלהם, אך מספר מצומצם של אנשים מגלה את כוונתם האמיתית של המבקרים: השתלטות על כדור הארץ ועל האנושות. הם מתאחדים למחתרת "הגיס החמישי" ונלחמים בהם.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 3 בנובמבר 2009 | 18 במאי 2010 |
|  | 2 | 10 | 10 | 4 בינואר 2011 | 15 במרץ 2011 |
סקירת הסדרה > עלילת העונה הראשונה

29 חלליות ענק נוחתות מעל 29 ערים גדולות ברחבי העולם. אישה המציגה את עצמה בשם אנה מודיעה כי היא מנהיגת ה"מבקרים", יצורים תבוניים מהחלל החיצון שבמהלך מסעם בחלל גילו את כדור הארץ. היא מצהירה כי פניהם לשלום וכי הם מעוניינים לשהות בין בני האדם ולעזור להם. בני אדם מכל הארצות מקבלים באהדה רבה את המבקרים, בעוד מספר קטן של בני אדם מטילים ספק בנדיבותם. סוכנת הלוחמה בטרור של ה-FBI אריקה אוונס מגלה כי המבקרים הם למעשה לטאות בגודל אדם שכיסו את עצמם בעור האדם בעזרת הנדסה גנטית כדי להראות זהים לבני האדם. אריקה מצטרפת ל"גיס החמישי", תנועת התנגדות קטנה נגד המבקרים. חברי המחתרת מגלים יחד את הסיפור האמיתי: המבקרים שלחו לכדור הארץ כבר לפני שנים רבות סוכנים שירגלו עבורם בין בני האדם. סוכנים אלה חדרו לגופי ממשלה וחברות גדולות והמתינו בתור סוכנים רדומים עד להגעת החלליות. התגלותם הנוכחית של המבקרים היא בעצם עליית שלב בתוכניתם להשתלט על כדור הארץ.
בינתיים, המבקרים מרפאים מגוון רחב של מחלות אצל בני האדם וזוכים לאהדתם. המבקרים מצליחים לגייס צעירים רבים לתוכנית "שגרירי השלום". הצעירים לא יודעים שהם משמשים כמרגלים בקרב בני האדם עבור המבקרים. אחד הצעירים הוא טיילר, בנה של אריקה, שמתאהב בליסה, בתה של אנה. ליסה מתחילה לפתח רגשות אנושיים בעקבות קשריה עם טיילר. היא מגלה את תוכניתה האמיתית של אמה, ויחד עם ג'ושוע, רופא מבקר שאף הוא חבר בגיס החמישי, הם עוזרים לאריקה מבלי לעורר את חשדה של אנה. במקביל, אנה פותחת בתוכנית נוספת, "החיים למעלה", בה היא בוחרת בני אדם שיעברו לגור בחלליות בין המבקרים. אנה משתמשת בהם כדי ללמוד על המין האנושי ועורכת עליהם ניסויים. אנה נעזרת בעיתונאי, צ'אד דקר, כדי לשלוט בדעת הקהל ולשכנע את בני האדם שהמבקרים רוצים רק בטובתם ושחברי הגיס החמישי הם טרוריסטים הפוגעים בחפים מפשע. ואלרי, אישה אנושית, נכנסת להריון מריאן, מרגל חייזר שבגד באנה והצטרף לגיס החמישי. אנה מגלה על ההריון ושולחת חיילים שחוטפים את ואלרי לחללית, שם היא יולדת תינוקת. אנה הורגת את ואלרי ומשאירה את התינוקת בחללית. אנה מטילה אלפי ביצים של חיילים מיוחדים שנועדו להילחם בבני האדם. ה-FBI ממנה את אריקה לאחראית לביטחונם של אנה והמבקרים. אנה סומכת על אריקה ומזמינה אותה ואת טיילר לארוחת ערב בחללית, במהלכה ליסה נותנת לאריקה חומר נפץ איתו היא משמידה את כל ביצי החיילים. נוצרת מהומה בחללית ואנה מגלה שג'ושוע בגד בה. ג'ושוע מבקש מאריקה לירות בו כדי שאנה תמשיך לבטוח בה. הפרק האחרון לעונה מסתיים בכך שאנה מגלה שכל הביצים שלה הושמדו, היא נתקפת בזעם, ופונה מיד לשלב הבא בתוכניתה: היא משתמשת בטכנולוגיה שהופכת את השמיים לאדומים.
סקירת הסדרה > עונה שנייה

בעונה השנייה – אנה, מפקדת המבקרים גורמת לגשם אדום לרדת על כדור הארץ. במשך ארבעה ימים היא איננה מגיבה לציבור והעולם כולו בכמיהה להבין מדוע השמיים נעשו אדומים. לאחר ארבעת הימים מצהירה אנה בפני העולם כי הגשם האדום הצליח לתקן 100 שנות הרס של כדור הארץ (התחממות עולמית, שריפת יערות וכדומה). זהו שקר נוסף שיתגלה בהמשך – הגשם נועד לזרוע זרחן בתושבי כדור הארץ ובסביבתו מפני שזהו החומר התורם להתרבות המבקרים.
במהלך העונה מגלה אריקה כי בזמן הריונה התעסקו המבקרים בעובר (טיילר) והוציאו חצי מהגנים שלו בדי אן איי, וזוהי בעצם הסיבה שבדיקת האבהות שנערכה לטיילר ואביו, ג'ו, יצאה שלילית. דבר נוסף המתגלה הוא כי הסוכנת מאליק (שותפתה החדשה של אריקה) גם היא מבקרת, היא נחטפת על ידי הגיס החמישי שממשיך להתחזק ולאסוף אנשים במטרה לעצור את המבקרים מהשתלטות על כדור הארץ. איש המוסד הישראלי עיליי כהן מקריב את עצמו למען המטרה ומוריש לאריקה את תפקיד ניהול הגיס החמישי בעולם. בפרק הסיום של העונה, אנה רוצחת את אמה, כולאת את בתה, ליסה, שבגדה בה, ומכסה את בתה השנייה בעור זהה לליסה כך שתיראה כמוה ותזדווג עם טיילר. לאחר הזיווג, רוצחת ליסה המדומה את טיילר. בסצנת הסיום, אנה מצליחה בעזרת בתו של ריאן (שתהליך התבגרותה מואץ לאחר ניסוי שנערך בה) להשפיע עם ה"אושר" שלה, יכולת שליטה טלפתית ייחודית עד כה ל"מבקרים", גם על כל בני האנוש בעולם. אריקה יוצאת החוצה ממחבואה ומגלה כי העולם כולו נתון לשליטתה של אנה, כולל ג'ק לאנדרי.
רשימת שחקנים > שחקנים ראשיים

אליזבת מיטשל – סוכנת ה-FBI אריקה אוונס, מנהיגת הגיס החמישי.
מוריס צ'סטנאט – ריאן ניקולס, מבקר שהצטרף לגיס החמישי. נשלח לכדור הארץ מספר שנים לפני נחיתת החלליות כדי לרגל עבור המבקרים. בעונה השנייה, מת על ידי בתו.
ג'ואל גרטש – האב ג'ק לנדרי, כומר המתנגד למבקרים ומדבר נגדם. במחצית העונה השנייה, מאבד את סמכותו ככומר.
לוגן הופמן – טיילר אוונס, בנה של אריקה. חבר ב"שגרירי השלום". נהרג על ידי כפילה של ליסה בסיום העונה השנייה.
לורדס בנדיקטו – ואלרי סטיבנס, ארוסתו של ריאן. נכנסה ממנו להריון וילדה בת חצי-אנושית חצי-מבקרת. נהרגה על ידי אנה בניסיון לגרום לריאן לשתף עימה פעולה בשנית.
מורנה בקארין – אנה, מנהיגת המבקרים, המלכה של כל המבקרים מספינות האם. בתה של דיאנה ואמה של ליסה.
צ'ארלס מאז'ר – קייל הובס, מתנקש מבוקש. אחד החברים הראשונים במחתרת הגיס החמישי. המבקרים מנסים לגרום לו לשתף איתם פעולה.
לורה ונדרוורט – ליסה, בתה של אנה וחברתו של טיילר. יועדה להיות המלכה הבאה. מתנגדת לאמה בסתר עד שאנה מגלה על בגידתה וכולאת אותה.
סקוט וולף – צ'אד דקר, עיתונאי ומגיש תוכנית טלוויזיה. מנהיגת המבקרים אנה מתראיינת אצלו ומשתמשת בו לקידום מטרותיהם של המבקרים. מצטרף בעונה השנייה לגיס החמישי.
רשימת שחקנים > שחקנים משניים

כריסטופר שייר – מרקוס, יד ימינה של אנה. שותף לכל תוכניותיה ונאמן לה.
מארק הילדרת' – ג'ושוע, רופא מהצוות הרפואי של ספינת המבקרים בניו יורק. אנה בוטחת בו. חבר בגיס החמישי. לאחרה שנורה, איבד זמנית את זכרונו ועבר לצד המבקרים לתקופה קצרה.
דייוויד ריצ'מונד-פק – ג'ורג'י סאטון, חבר הגיס החמישי שכל משפחתו נרצחה בידי המבקרים. בניסיון להציל את ריאן מספינת המבקרים, הוא נלכד ובוחר במוות מאשר לגלות את מטרותיהם של הגיס החמישי.
רורק קריצ'לו – פול קנדריק, המפקח על אריקה ב-FBI. חושד באריקה על מעורבותה בגיס החמישי, ומתגלה כחבר בארגון מחתרתי סודי נגד המבקרים.
אלן טודיק – דייל מדוקס, מבקר. סוכן אף-בי-איי ושותפה הראשון של אריקה בסדרה. נלקח לספינת האם לאחר שאריקה מגלה את האמת על המבקרים ועליו. שם הוא מספר עליה לג'ושוע שמחליט להיעזר בה והורג את דייל.
רקהה שארמה – סריטה מאליק, מבקרת. סוכנת אף-בי-איי והשותפה השנייה של אריקה. כשאריקה מגלה את זהותה היא חוטפת אותה אל מקום המחבוא של המחתרת, שם חוקרים אותה לגבי כוונות המבקרים, מענים והורגים אותה.
סקוט היילנדס – האב טרוויס, כומר זקן העובד באותה כנסייה בה מטיף האב לאנדרי. בשיחותיו עם לאנדרי, נראה כי הוא נוטה לצידם של המבקרים.
לקסה דויג – ד"ר ליאה פרלמן, רופאה מבקרת שטיפלה בולארי. חברה בגיס החמישי.
ניקולס ליאה – ג'ו אוונס, בעלה לשעבר של אריקה שעזב לאחר שבבדיקת דם התברר כי טיילר אינו ילד שלו. מנסה להתחבר מחדש למשפחתו לאחר שהתגלה כי המבקרים טיפלו ב-DNA של טיילר. בעונה שנייה נקלע באמצע חילופי אש ונהרג.
ג'יין באדלר – דיאנה, אמה של אנה. הייתה מלכת המבקרים לפני אנה, אך כעת כלואה בתוך ספינת האם, כאשר רק אנה (ומאוחר יותר ליסה) מודעות לקיומה. בסיום העונה, דיאנה נחשפת לכל המבקרים אך נרצחת על ידי אנה מיד.
ברט האריסון – סידני מילר, ביולוג מהפכן. אריקה מצאה אותו בעקבות ניסיונה להבין את פשר השמיים האדומים וצירפה אותו לגיס החמישי.
עודד פהר – איליי כהן, סוכן מוסד לשעבר, מנהיג קבוצה של חברי גיס החמישי מכל העולם. נהרג בזמן החטיפה המבוימת של אריקה ומוריש לה את תפקידו כמנהיג הגיס החמישי העולמי.
ג'יי קרנס – כריס בולינג, סוכן אף-בי-איי ושותפה השלישי של אריקה. חשד שאריקה תומכת בגיס החמישי ועקב אחריה. בסוף העונה השנייה התגלה שכריס חבר בארגון מחתרתי סודי נגד המבקרים.
אונה גראוור – קרי, עיתונאית שמצטרפת לצ'אד דקר בהגשת תוכנית הטלוויזיה שלו ומדברת בה נגד המבקרים. צ'אד גורם לפיטוריה בעקבות בקשתה של אנה.
מארק סינגר – לארס טרמונט (הופעת אורח בסוף עונה שנייה). חבר בארגון מחתרתי סודי של בכירי ממשל וצבא נגד המבקרים.
רשימת שחקנים > ביטול הסדרה

במאי 2011 הודיעה רשת ABC כי הסדרה לא תמשיך לעונה שלישית.
מתים במשרה חלקית

| --- | --- |

לוגו הסדרה
 סוגה:  דרמה, קומדיה
 יוצרים:  בריאן פולר 
 שחקנים:  אלן מות, מנדי פטינקין, ג'סמין גאי, סינת'יה סטיבנסון
 ארץ מקור:  ארצות הברית 
 שפות:  אנגלית 
 מקום התרחשות:  סיאטל 
 מספר עונות:  2 
 מספר פרקים:  29 
 הפקה
 מפיקים בפועל:  בריאן פולר 
 הפצה:  MGM Television, הולו 
 צלמים:  טוני וסטמן 
 מוזיקה:  סטיוארט קופלנד 
 אורך פרק:  42 עד 45 דקות
 שידור
 רשת שידור:  שואוטיים (ארצות הברית)   אקסטרה הוט (ישראל)
 תקופת שידור מקורית:  יוני 2003 – אוקטובר 2004
 קישורים חיצוניים
 www.deadlikeme.tv/index.php
 דף התוכנית ב-IMDb
 
מתים במשרה חלקית (במקור: "Dead Like Me") היא סדרת טלוויזיה אמריקאית ששודרה בערוץ הטלוויזיה שואוטיים בין השנים 2003–2004. בשנת 2009 הוצא סרט בן 90 דקות כהמשך לסדרה (ישירות ל-DVD) בהשתתפות מרבית הצוות המקורי.
הסדרה שודרה במשך שתי עונות, והוסרה מלוח השידורים באוקטובר 2004. בישראל שודרה הסדרה בערוץ אקסטרה הוט.
עלילה

גיבורת הסדרה היא ג'ורג'יה (ג'ורג') לאס, נערה בת 18 המוצאת את מותה בפרק הראשון של הסדרה, לאחר שמכסה אסלה של תחנת החלל הרוסית מיר נוחתת על ראשה. במקום לעבור לעולם הבא, ג'ורג' נשארת בסיאטל ומתפקדת כחלק מצוות של מלאכי מוות (קוצרים), שתפקידם לאסוף נשמות של אנשים שניות ספורות לפני מותם. ג'ורג' אינה מסתגלת בקלות למצבה החדש ומתקשה למלא את הוראות הבוס (רוב) שלה להתנתק מחייה הקודמים. במקביל, הצופים מלווים גם את התמודדותם של הוריה של ג'ורג' ואחותה הקטנה והמוזרה עם מותה.
מרוץ לאתמול

| --- | --- |

עטיפת ה-DVD של העונה הראשונה
 סוגה:  דרמה, מתח
 יוצרים:  ג'ון הרמון פלדמן
 שחקנים:  אלייזה דושקו   שון ריבס   זאק גליפיאנאקיס   ג'ייסון פריסטלי   איי. ג'יי. קוק
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  מסצ'וסטס 
 מספר עונות:  2
 מספר פרקים:  26
 הפקה
 הפצה:  פוקס המאה ה-20 (טלוויזיה) 
 מוזיקה:  Full Blown Rose 
 אורך פרק:  44 דקות
 שידור
 רשת שידור:  FOX
 רשת שידור בישראל:  הוט 3
 תקופת שידור מקורית:  30 באוקטובר 2003 – 21 באפריל 2005
 קישורים חיצוניים
 דף התוכנית ב-IMDb
 
מרוץ לאתמול (באנגלית: Tru Calling) היא סדרת טלוויזיה אמריקאית ששודרה במקור בערוץ הטלוויזיה פוקס מ-30 באוקטובר 2003 ועד 21 באפריל 2005. הסדרה נוצרה על ידי ג'ון הרמון פלדמן.
הסדרה בוטלה במהלך העונה השנייה. ההכרזה על ביטול הסדרה נעשתה במהלך צילומי הפרק השישי והאחרון של העונה השנייה, רשת FOX הודיעה שהיא מאשרת את המשך צילומי הפרק, לאחר צילום הפרק, הוא לא שודר בטלוויזיה אלא צורף ל-DVD בלבד.
בישראל שודרה הסדרה בערוץ הוט 3 במהלך העשור הראשון של המאה ה-21.
תקציר העלילה

עלילת הסדרה מתמקדת בטרו דייוויס (אלייזה דושקו), בוגרת קולג' עם שאיפות ללמוד בבית ספר לרפואה אשר עובדת במשמרת לילה בחדר מתים. היא מגלה שיש לה את היכולת העל טבעית להחזיר לאחור את הזמן לאחר שהנשמות של חלק מהאנשים שמגיעים לחדר המתים פונות אליה לעזרה, וכאשר הדבר קורה טרו מתעוררת בבוקר של היום הקודם כאשר היא מודעת לכך שהיום הולך לחזור על עצמו ובאופן זה יש לה הזדמנות לעשות כל שביכולתה על מנת למנוע את הטרגדיה שגרמה למותו של האדם שפנה אליה לעזרה.
במהלך החלק השני של העונה, אדם בשם ג'ק (ג'ייסון פרסטלי) מנסה לחבל בעבודתה של טרו, ולמנוע ממנה להציל את מי שהיה אמור למות.
צוות השחקנים

אלייזה דושקו בתפקיד טרו דייוויס – בוגרת קולג' עם שאיפות ללמוד בבית ספר לרפואה אשר מסוגלת להחזיר לאחור את הזמן על מנת להציל אנשים מסוימים שנפטרו.
שון ריבס בתפקיד האריסון דייוויס – אחיה הצעיר של טרו.
זאק גאליפנאקיס בתפקיד דייוויס – עובד בחדר מתים שהופך לאיש סודה של טרו.
מאט בומר בתפקיד לוק ג'ונסטון – מושא האהבה של טרו.
ג'סיקה קולינס בתפקיד מרדית' דייוויס – אחותה הגדולה של טרו.
ג'ייסון פריסטלי בתפקיד ג'ק הארפר – משחק בעונה השנייה. מנסה לסכל את מאמציה של טרו להציל אנשים.
פאוור ריינג'רס כוח הזמן

| --- | --- |

 מבוסס על:  Mirai Sentai Timeranger 
 סוגה:  פעולה/הרפתקאות לילדים
 יוצרים:  חיים סבן ושוקי לוי
 בימוי:  Koichi Sakamoto, יצחק פלורנטין, Kaizō Hayashi, ג'ונתן צחור 
 שחקנים:  Jason Faunt 
 ארץ מקור:  ארצות הברית ארצות הברית
 מקום התרחשות:  לוס אנג'לס 
 מספר עונות:  1 (עונה בפני עצמה)
 מספר פרקים:  40
 הפקה
 מפיקים בפועל:  חיים סבן 
 הפצה:  סבן קפיטל גרופ, נטפליקס 
 מוזיקה:  ליאור רוזנר 
 אורך פרק:  22 דקות, ללא פרסומות
 שידור
 רשת שידור:  Fox Kids
 רשת שידור בישראל:  ערוץ ג'טיקס
 תקופת שידור מקורית:  3 בפברואר 2001 – 17 בנובמבר 2001
 קישורים חיצוניים
 www.powerrangers.com
 דף התוכנית ב-IMDb
 
פאוור ריינג'רס כוח הזמן (אנגלית: Power Rangers: Time Force) היא סדרת פעולה/הרפתקאות אמריקאית לילדים מסדרת "פאוור ריינג'רס". הסדרה בת 40 פרקים והופקה לטלוויזיה על ידי חברת "סבן" לערוץ Fox Kids בשנת 2001. זו הסדרה האחרונה שעליה פיקח חיים סבן לפני שהאולפנים עברו לידי סרטי וולט דיסני.
בישראל התוכנית שודרה ב"פוקס קידס" (ערוץ דיסני כיום) וכיום בשידורים חוזרים.
עלילה

בשנה 3000 האנושות פיתחה עולם אוטופי אשר בו אנשים יכולים לקבוע את דנ"א ילדיהם. בו למשטרה יש יחידה מיוחדת בשם "כוח הזמן" אשר מצליחים ללכוד את כל הפושעים בעזרת שימוש במכונת זמן. אף על פי כן, קיים פושע אחד אותו היחידה לא הצליחה ללכוד עד כה. הפושע היחיד הזה, רינזיק. רינזיק הוא מוטנט כל הדנ"א של התינוקות שלא נרצה. מצליח להשתלט על בית סוהר מלא באסירים אשר קפואים בהקפאה קריוגנית, רוצח את אלכס הריינג'ר האדום ולאחר מכן הוא חוזר בזמן אל העבר כדי לנקום בתושבי העיר שדחו אותו בגלל מראו המפלצתי במטרה להשמידם ולשנות את העתיד. ארבעה קציני משטרה השייכים ליחידת "כוח הזמן" פותחים במרדף אחרי ראנזיק בחזרה אל ארצות הברית של שנת 2001 אבל מוצאים את עצמם תקועים בעיר הבדיונית "סילבר הילס" (לוס אנג'לס במציאות) שם הם פוגשים את ווס קולינס, בנו של תעשיין עשיר אשר דומה במראהו לאלכס. בעזרתו של ווסלי ארבעת הקצינים הופכים לפאוור ריינג'רס כוח הזמן ומצליחים ללכוד את כל הפושעים המוטנטים בסילבר הילס אותם ראנסיק משחרר מבית הסוהר.
באחד הפרקים הפאוור ריינג'רס מגלים שאלכס חיי וחזר כדי להחליף את ווס ולחזור להיות הריינג'ר האדום, אבל בגלל ההתנהגות שלו כלפי החבורה הם מחליטים להחזיר את ווס להיות הריינג'ר האדום.
צוות הפאוור ריינג'רס

ווסלי "ווס" קולינס - (ג'ייסון פאונט): הריינג'ר האדום והיחיד בצוות שהוא משנת 2001. עובר שינוי במהלך הסדרה ומבין שוהוא רוצה ללכת בדרך שלו ולא בעתיד שאביו הכין לו. מתאהב בג'ן במהלך הסדרה ולבסוף נעשה לבן זוגה. מנהיג את הצוות יחד עם ג'ן.
ג'ן סקוטס - (ארין קהיל): הריינג'רית הוורודה ומנהיגת הקבוצה. בחורה קשוחה וחסרת פחד, שונאת את רינזיק מאוד על כך שרצח את אלכס שהיה ארוסה. נחשוה ללכוד את רינזיק ולגרום לו לשלם על מעשיו. במהלך הסדרה מתאהבת בווס ולבסוף הם נעשים זוג. תמיד מרוכזת במטרה ובעבודה.
לוקאס קנדל - (מייקל קופון): הריינג'ר הכחול, בחור חתיך, שרירי, שחצן וחסר סבלנות. . נהג מרוצים מופרע שמתקשה ללמוד את חוקי הנהיגה בשנת 2001. תמיד מתחיל עם בחורות ונוהג להשוויץ במראו החיצוני ובגופו החטוב. הלוחם החזק בצוות ונחוש ללכוד את רינזיק ולהציל את העתיד.
טריפ - (קווין קליינברג): הריינג'ר הירוק שהוא חצי אדם חצי חייזר, בחור תמים, וטוב לב, מרגיש שהוא חסר השפעה בצוות אך בעצם המוח המכני של הצוות, בנה את סירקט. בעל יכולת מיוחד לראות את העתיד.
קייטי ווקר - (דבורה אסטל פיליפס): הריינג'רית הצהובה. בעלת כוחות על, יכולה להרים כל דבר בקלות, חייכנית, וטובת לב, חוששת שהעתיד השתנה ומטילה ספק במטרת הצוות ללכוד את רנזיק.
אריק מאיירס - (דניאל סאווטוורת'): ריינג'ר הקוונטום, בחור קשוח, מופנם וביישן שמתקשה לסמוך על אחרים. חבר עבר של ווס שמסרב לדבר איתו שנית. מסרב לעבוד עם צוות הריינג'רס אך לקראת סוף הסדרה לומד לסמוך עליהם ולתת בהם אמון. אריק הוא המפקד של שומרי הסילבר ושולט בזורד המיוחד, הקוואנטומזאורוס רקס (Q Rex), המגה זורד החזק ביותר שנוצר על ידי כוח הזמן אי פעם.
זורדים

מטוס הזמן 1- (ווס/אלכס).
מטוס הזמן 2- (לוקאס).
מטוס הזמן 3- (טריפ).
מטוס הזמן 4- (קייטי).
מטוס הזמן 5- (ג'ן).
קיו רקס- (אריק).
מטוס הצל- (ווס).
זורדים > מגה-זורדים

מגה זורד הזמן: מצב סילון.
מגה זורד הזמן: מצב כחול.
 מגה זורד הזמן: מצב אדום.
מגה זורד צל הזמן: מצב כחול.
מגה זורד צל הזמן: מצב אדום.
המגה הזורד הרוחבי.
הנבלים

רנזיק - הנבל הראשי של העונה. מוטנט שנוצר מטעות מתאונה כימית שנוצרה במעבדה טרם שנת 3000, דבר שבגללו הוא שונא את האנושות ורוצה להשמידה. חטף בתחילת העונה את בית הכלא למוטנטים. נשקו הוא עצם בצורת חרב שאותה הוא שולף מברכו. באחד הפרקים של "פאוור ריינג'רס כוח הסערה" הפך לאנושי בעקבות העימות מול המולטי אורגים.
נאדירה - ביתו של רנזיק. אימה בסדרה לא מוזכרת. בחורה מפונקת וילדותית. בסוף הסדרה היא גרמה לאביה להבין שהאנושות איננה גרועה, לאחר שהיא נחשפה לפן אחר שלהם. יצאה בעבר עם לוקאס. ב"פאוור ריינג'רס כוח הסערה" הפכה לגננת.
ד"ר לואיס פריקס/פראקס - סייבורג שהיה הרופא שטיפל ברנזיק. לאחר ששרד את הפיצוץ של רנזיק, לבש על עצמו גוף רובוטי. תכנן לנקום ברנזיק ולחבור לאויב, דבר שעשה זאת בסוף. לקראת סוף הסדרה רנזיק תכנת אותו מחדש והפך אותו לרובוט רגיל וצייתן.
גלוטו - יצור לא חכם במיוחד שעובד עבור רנזיק. מאוהב בנאדירה.
ויפרה - שדה מ"פאוור ריינג'רס צוות הצלה" ששבה לחיים והפכה לזומבית. שיתפה פעולה עם רנזיק נגד הריינג'רס.
חיילי הרגל
צייקלובוטס - רובוטים מכניים שנוצרו על ידי פרקס ושירתו אותו. בהמשך רנזיק השתלט עלייהם והפך אותם לצבאו.
לוחמי השדים - לוחמיה של ויפרה בעונה זו.
בני ברית

אלכס - נהרג בידי רנזיק בתחילת העונה. בהמשך, חזר לחיים אחרי שהריינג'רס שינו את הזמן. אחרי שהגיע לזמן של ווס ושב לתפקיד, הוא כרת ברית עם פראקס על מנת לקיים שוב את האירועים שבגללם כוח הזמן הוקם. בהמשך קינא בווס שג'יין התאהבה בו ובסוף העונה ג'יין בטלה את אירוסיה אתו על מנת לעזור לווס. בנוסף תכנן להיות ריינג'ר הקוונטום המקורי.
סירקוויט -ינשוף מכני שמשמש כמקור ידע לריינג'רים נשלח על ידי קפטן לוגאן לעזור לריינג'רס. פרי יצירתו של טריפ.
קפטן לוגאן - מפקדם של הריינג'רים מהעתיד.
אלברט קולינס - אביו של ווס ומעסיקו של אריק. המנהל ומיסדה של חברת "ביו-לאב"ּ ושל חברת האבטחה "השומרים הכסופים". בהמשך גילה שבנו ווס הוא הריינג'ר האדום. למשך מספר פרקים היה בקומה מפני שרנזיק פצע אותו, וניצל על ידי אלכס.
השומרים הכסופים - חברת האבטחה שפועלת ב"סילבר הילס" (העיירה שבה מתרחשת העונה). אריק הוא מחבריה, ובסוף הסדרה גם ווס.
ריינג'רי ההצלה - הריינג'רים מעונת "פאוור ריינג'רס צוות הצלה" שבאו לעזור לריינג'רי הזמן נגד וייפרה ורנזיק.
ראו גם

פאוור ריינג'רס